Pauli Vahtera

**Pauli Juhani Vahtera** (s. 1949) on suomalainen taloushallinnon ja kirjanpidon asiantuntija, joka  kehitti aikoinaan sähköisen, paperittoman tiliote tositteena -kirjanpitojärjestelmän.  Kuntapolitiikassa Vahtera toimi perussuomalaisten kaupunginvaltuutettuna Vantaalla vuosina 2013–2017.

## Elämä ja ura

Vahtera suoritti CISA-tilintarkastaja Certified Information Systems Auditor -tutkinnon vuonna 1979. Hyväksyntä HT- ja KHT-tilintarkastajaksi peruutettiin tammikuussa 2018.

## Blogit, kirjat ja artikkelit

Vahteran ensimmäinen julkaistu kirjoitus julkaistiin Kuluttaja-lehdessä, kun hän oli 13-vuotias. Hän on kirjoittanut lukuisiin suomalaisiin lehtiin kuten Helsingin Sanomiin, Kauppalehteen, Lakimiesuutisiin ja Länsi-Savoon. Vahtera kirjoitti Tilintarkastus-Revision-lehteen 1988–1992 kolumneja nimimerkillä WHT-GGR, kunnes siirtyi 1993 Tilisanomat-lehteen, johon hän on kirjoittanut kolumnin lehden jokaiseen numeroon. Melkein kaikki yli 170 kirjoituksesta Tilisanomiin on julkaistu myös verkossa. Aluksi kirjoitukset julkaistiin nimimerkillä Reviisori. Hän kirjoitti yrittäjyydestä myös e-kirjan 2011. Vahtera on kirjoittanut blogia Iltalehteen.

Vahteran kirjoituksia on julkaistu myös Britanniassa (Computer Audit Journal 1996), Japanissa (The Center for Financial Industry Information Systemsin julkaisusarja 1994, japaniksi), Kolumbiassa (Contadores-lehti 1994), Saksassa (vuosikirjassa The Taxpayer and the Electronic Age 1999) ja Yhdysvalloissa (EDP Audit, Control and Security 1991). Vahtera perusti verkkokaupan Effective Accounting Bookstore (1996–2002), joka myi kirjaa ”Internet and EDI in Effective Accounting” 35 maahan.

Hän on kirjoittanut yksin tai työryhmissä 27 kirjaa, joista tärkeimmät ovat *Atk-toiminnan sisäinen tarkkailu* (Ekonomia-sarja, 1984), *Automatisoitu kirjanpito* (omakustanne, 1991), *Tehokas maksujen hallinta, Tiliote tositteena* (Tilintarkastajien Kustannus Oy, 1993), *Paperiton kirjanpito* (Tilintarkastajien Kustannus Oy, 1998) ja *Elämää Hiiden kylässä 1949–1964* (omakustanne, 2006). Kirjoista lukuisat ovat pääosin omakustanteita.

Vahtera oli 20 vuoden ajan YLEn ajankohtaisohjelmien toimitusten ulkopuolisena taustatoimittajana muun muassa ohjelmissa *[[A-studio]]*, *A-piste*, *[[Ajankohtainen kakkonen]]*, *A-mok*, *[[MOT (televisio-ohjelma)|MOT]]* ja *[[Tervo & Päivärinta]]*..

## Näkemyksiä

Vahtera on maininnut MV-lehden saavutukseksi sen, että valtamedia on joutunut tarkentamaan uutisointiaan, eikä se enää voi jättää kokonaan kertomatta negatiivisista asioista. 

Vuonna 2019 Vahtera laski, että Suomen valtionvelasta 76 prosenttia olisi muodostunut kehitysavusta ja humanitaarisesta maahanmuutosta. Vuonna 2011 Vahtera oli täysin vakuuttunut, että neljän lapsen polkupyörät ovat absoluuttinen todiste maahanmuuttajien suuremmista sosiaalituista.

## Luottamus- ja asiantuntijatehtävät

* Kirjanpitolautakunta, jäsen 1989–1994, varajäsen 1986–1989, kuntajaoston sihteeri 1995–2003.
* Keskuskauppakamarin tilintarkastajatutkintovaliokunnan jäsen ja tutkintojen valmistelija 1986–1995.
* KPMG Computer Audit Liaison Partner vuosina 1983–1985, Touche Ross International (nyk. Deloitte) Information Technology Partner vv. 1986–1989
* Kirjanpitolautakunnan menetelmätyöryhmän puheenjohtaja, 1988–1990, 1992–1998, sihteeri 1999, elektronisen tilinpäätöstyöryhmän jäsen ja valmisteleva sihteeri 1998
* Suomen Pankkiyhdistys, asiantuntijana Tiliote tositteena-projektissa 1989–2003
* EDIFICAS, EU:n EDIn (Electronic Data Interchange) laskentatointa, kontrolleja ja tarkastusta kehittävä työryhmä, 1995–1999
* Suomen hallituksen tietoyhteiskuntaneuvoston pysyvä asiantuntijajäsen, 2003–2007
*Vantaan kaupunginvaltuuston jäsen 2013–perussuomalaisten valtuustoryhmässä, tarkastuslautakunnan jäsen 2013–, HSY Helsingin seudun ympäristöpalvelut-kuntayhtymän tarkastuslautakunnan jäsen 2013–

## Tunnustuspalkinnot

* Suomen ensimmäinen tietotekniikan popularisoija, KT Data 1995
* Vuoden 1997 EDIstäjä, Suomen Tiedonsiirtoyhdistys STY ry, (nykyinen TIEKE – Tietoyhteiskunnan kehittämiskeskus) 1998
* Pääministerin tietoyhteiskuntapalkinto, Procountor.com-palvelun edistyksellisyydestä ja monipuolisesta sähköisen taloushallinnon hyväksikäytöstä, 2004 (palkinto annettu työryhmälle, palvelun kaikki toiminnot oli suunnitellut ja määritellyt Pauli Vahtera).

## Yksityiselämä
Pauli Vahtera asuu Vantaalla ja osa-aikaisena Ristiinassa.

## Lähteet

## Aiheesta muualla
* Vahteran kotisivu 
* Pirkko Jaatinen, 2009, Sähköistyvän taloushallinnon innovaatioiden kehitys ja niitä koskevat merkitykset ja diskurssit alan ammattilehtikirjoittelussa (väitöskirja jossa on analysoitu mm. Vahteran kirjoituksia)
* Salla Toivanen, 2017, Sähköisen taloushallinnon kehittyminen ja tulevaisuus (opinnäytetyö, haastateltu Vahteraa)